തള്ളിയിടുന്നതു കണ്ടു! കുഞ്ഞ് പുഴയില് വീണതു കൊലപാതകം ഭര്ത്താവ് ഒളിവില് കൂത്തുപറമ്ബ്: ദുരൂഹ സാഹചര്യത്തില് പുഴയില് വീണ് ഒന്നര വയസുകാരി മരിച്ച സംഭവം കൊലപാതകമെന്ന് പോലീസ്. ഇന്നലെ രാത്രി ഏഴോടെ പാത്തിപ്പാലം പുഴയില് വീണ് മരിച്ച പാട്യം പത്തായക്കുന്ന് കുപ്പിയാട്ടില് കെ.പി.ഷിജു സോന ദമ്ബതികളുടെ മകള് അന്വിതയുടെ മരണമാണ് കൊലപാതകമെന്നു വ്യക്തമായത്. ഭാര്യ സോനയേയും മകള് അന്വിതയേയും സോനയുടെ ഭര്ത്താവ് ഷിജു പുഴയിലേക്കു തള്ളിയിടുകയായിരുന്നുവെന്നു ദൃക്സാക്ഷികള് മൊഴി നല്കിയിട്ടുണ്ട്. സോനയില്നിന്നും പോലീസ് മൊഴി എടുത്തിട്ടുണ്ട്. ഇതേത്തുടര്ന്നാണ് കൊലപാതക കുറ്റം ചുമത്തി ഷിജുവിനെതിരെ കതിരൂര് പോലീസ് കേസെടുത്തത്. തളളിയിട്ടതിനെ തുടര്ന്ന് പുഴയിലേക്ക് വീണ അന്വിത തല്ക്ഷണം മരിച്ചു. സോനയെ നാട്ടുകാര് രക്ഷപ്പെടുത്തി. പാനൂര് പാത്തിപ്പാലം വള്ളിയായി റോഡില് വാട്ടര് ടാങ്കിനു സമീപത്തെ പാലത്തിന് മുകളില്നിന്നാണ് ഇരുവരെയും തള്ളിയിട്ടത്. താഴെ വീഴാതെ കൈവരിയില് പിടിച്ചുനിന്ന സോനയുടെ കൈക്ക് ചെരുപ്പുകൊണ്ട് അടിച്ചു താഴേക്ക് വീഴ്ത്താനും ഭര്ത്താവ് ശ്രമം നടത്തിയതായി ദൃക്സാക്ഷി മൊഴിയുണ്ട്.സംഭവ സ്ഥലത്തിനടുത്തുനിന്നും ഷിജുവിന്റെ ബൈക്ക് നിര്ത്തിയിട്ട നിലയില് കണ്ടെത്തിയിരുന്നു.സംഭവത്തിനു ശേഷം ഭര്ത്താവ് സമീപത്തെ വയലിലൂടെ ഓടിപ്പോകുന്നതായും നാട്ടുകാരില് ചിലര് കണ്ടിരുന്നു. ഭാര്യയെയും മകളെയും ബൈക്കില് പുഴക്കരയില് എത്തിച്ചാണ് ഷിജു കൊലപാതകം നടത്തിയതെന്നാണ് പോലീസ് പറയുന്നത്.തലശേരി ജനറല് ആശുപത്രി മോര്ച്ചറിയില് സൂക്ഷിച്ച അന്വിതയുടെ മൃതദേഹം കതിരൂര് എസ്ഐ കെ.വി.ഉമേഷിന്റെ നേതൃത്വത്തില് പോലീസ് പോസ്റ്റ്മോര്ട്ടം നടത്തി.സംഭവത്തിന് ശേഷം ഇന്നലെ രാത്രി തന്നെ സോനയില്നിന്നു പോലീസ് മൊഴി രേഖപ്പെടുത്തിയിരുന്നു. അന്വിത മരിച്ച വിവരം ഇതുവരെ സോനയെ അറിയിച്ചിട്ടില്ല. തലശേരി കോടതിയിലെ ജീവനക്കാരനാണ് ഷിജു.കൊല്ലേരി യുപി സ്കൂള് അധ്യാപികയാണ് സോന. ക്രൂരകൃത്യം നടത്താന് ഷിജുവിനെ പ്രേരിപ്പിച്ച കാരണമെന്താണെന്ന് പോലീസിനു വ്യക്തമായിട്ടില്ല.തലശേരി എസിപി വിഷ്ണു പ്രദീപിന്റെ നേതൃത്വത്തിലുളള പോലീസ് സംഘം ഇന്നലെ രാത്രി തന്നെ സംഭവസ്ഥലത്ത് എത്തിയിരുന്നു. ഒളിവിലുള്ള ഷിജുവിനെ കണ്ടെത്താനായി പോലീസ് ഊര്ജിതമായ അന്വേഷണം നടത്തി വരികയാണ്.കെ.പി. മോഹനന് എംഎല്എ ഇന്നു രാവിലെ അന്വിതയുടെ വീട്ടിലെത്തി സോനയേയും ബന്ധുക്കളെയും ആശ്വസിപ്പിച്ചു. അന്വിതയുടെ മരണവിവരം സോനയെ അറിയിച്ചിട്ടില്ലെങ്കിലും ഇനി തന്റെ മകളെ കാണാനാവില്ലല്ലോ എന്നു പറഞ്ഞാണ് സോന എംഎല്എക്കു മുന്നില് വിതുമ്ബിയത്.